CELEX: E2016J0009
Language: da
Date: 2017-07-14 00:00:00
Title: Domstolens dom af 14. juli 2017 i sag E-9/16 — EFTA-Tilsynsmyndigheden mod Kongeriget Norge (Forordning (EF) nr. 1907/2006 (REACH) — kemiske stoffer — perfluoroctansyre (PFOA) — frie kapitalbevægelser — proceduren ved indførelse af restriktioner — retsgrundlag)

4.1.2018   
            
            
               DA
            
            
               Den Europæiske Unions Tidende
            
            
               C 1/7
            
         DOMSTOLENS DOM
   af 14. juli 2017
   i sag E-9/16
   EFTA-Tilsynsmyndigheden mod Kongeriget Norge
   
      (Forordning (EF) nr. 1907/2006 (REACH) — kemiske stoffer — perfluoroctansyre (PFOA) — frie kapitalbevægelser — proceduren ved indførelse af restriktioner — retsgrundlag)
   
   (2018/C 1/09)
   I sag E-9/16, EFTA-Tilsynsmyndigheden mod Kongeriget Norge, hvori der er nedlagt påstand om, at det fastslås, at Norge har tilsidesat sine forpligtelser i henhold til den retsakt, der er nævnt i punkt 12zc i kapitel XV i bilag II til EØS-aftalen (Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH)), som tilpasset til aftalen ved protokol 1 hertil, og/eller af sine forpligtelser i henhold til aftalen, idet Norge har opretholdt en national bestemmelse i form af § 2, stk. 32, i den norske produktforskrift, hvorefter der gælder et forbud mod fremstilling, import, eksport og salg af forbrugsvarer, der indeholder bestemte koncentrationer af perfluoroctansyre, har domstolen, sammensat af præsidenten Carl Baudenbacher (refererende dommer) og dommerne Per Christiansen og Ása Ólafsdóttir (ad hoc-dommer), afsagt dom den 14. juli 2017.
   Domskonklusionen lyder således:
   
               1.
            
            
               Kongeriget Norge frifindes.
            
         
               2.
            
            
               EFTA-Tilsynsmyndigheden tilpligtes at betale sagens omkostninger.